Interpretasie van die Bybel - www.bybelkennis.co.za
by Coen Slabber · Published 19/04/2016 · Updated 17/03/2016
Being a Christian is less about cautiously avoiding sin than about courageously and actively doing God's will – Bonhoeffer
Hierdie is 'n verdere artikel in Mel Lawrenz se reeks oor hoe om die Bybel te lees.
Baie mense glo dat omdat daar so baie verskillende interpretasies van die Bybel oor die eeue was, dit onmoontlik is om die werklik betekenis te bepaal. Nie waar nie. Daar sal altyd probleme wees om kleinere besonderhede te verstaan, maar die basiese betekenis van die Bybel is toeganklik vir almal. Die skrywers wou sekerlik gehad het hulle lesers moet verstaan wat hulle geskryf het. Die Bybel is die woord van God en Hy sou sekerlik wou hê dat ons Hom moet verstaan.
Daar is 'n paar basiese beginsels om die Bybel te interpreter. As ons hulle in gedagte hou, sal dit makliker wees.
Die eenvoudigste en natuurlikste verduideliking van 'n teks is altyd die beste
Dit is tog hoe jou vriende verwag dat jy 'n brief of e-pos sal lees. Dit is wat die skrywers van die Bybel verwag. As die teks sê dat Jesus en sy dissipels van Galilea na Jerusalem gereis het, is dit wat hulle gedoen het.
Die Bybel is sy eie beste interpreteerder
Meeste van dit wat vir ons uitdagend voorkom, word ook elders in die Bybel hanteer. Kyk na kruisverwysings en die betekenis word duidelik.
Weet hoe figuurlike taal werk.
Die metafore, gelykenisse en simbole was kragtige maniere waarmee die skrywers gekommunikeer het. Simboliese en figuurlike taal is nie ondergeskik aan letterlike taal nie.
Aanvaar die uitdrukking as letterlik as die natuurlike manier om die teks te lees is om die woorde in hulle gewone betekenis te verstaan
Jesus was nie letterlik 'n deur nie, maar as Johannes sê die dissipels het agter 'n toe deur bymekaar gekom, beteken dit letterlik 'n deur.
Die metodes wat ons gebruik om die Bybel te verstaan is basies dieselfde as dit wat ons gebruik om enige geskrewe teks te verstaan
Ons kry die betekenis van die woorde, hoe woorde saam werk, die agtergrond van die teks, ens. Daarom kan gewone gelowiges die Bybel lees en verstaan.
'n Besondere Bybelse teks het 'n spesifieke betekenis
Dit mag op verskillende maniere toegepas word, maar die betekenis is spesifiek aan die bedoeling van die skrywer. Dit verhoed dat ons tekste kan gebruik om te beteken wat ons graag wil hê hulle moet. Dit is nie wat God bedoel het nie.
Die Bybel het groot temas en dit help ons om die verskillende dele te interpreteer
In die Ou Testament kry ons God se beloftes, die verbond, die mense van God, die land, ens. In die Nuwe Testament is die sentrale tema Jesus Christus. Hieruit besef ons dat die koms van die Messias in die Ou Testament ook 'n belangrike tema is.
Om die Bybel reg te interpreteer is die manier waarop ons die skrywers respekteer, God aanbid en onsself help om die waarheid van God te ken.